Stazzioni di Palermu Cintrali

La stazzioni di Palermu Cintrali è lu principali scalu ferruviariu di la citati di Palermu e di tutta la Sicilia; è na stazzioni di testa, picchì ci sbùccanu li binari di li diversi linî di arrivu e finìscinu cu nu paraurti. Si trova ntô cori di la citati, nta chiazza Giulio Cesare. È macari la stazzioni d'urìggini di la lìnia pi l’aeroportu di Palermu-Punta Raisi dû sirvizziu ferruviariu metrupulitanu. Fu funnata ntô 1886 doppu la supprissioni di la vecchia stazzioni di via du Siccu.

 Trasporti 
Ci passanu circa 52.000 pirsuni ogni jorno e circa 20 miliuna ogni annu.
Do 2001, pi menzu di na diramazioni dâ stazzioni di Piraineto, ncapu a linea Palermu-Trapani, all'Ariuportu di Palermo-Punta Raisi, Trenitalia accuminciò u sirvizzu Trinacria express cu partenzi di Punta Raisi e di Palermu Cintrali tutti li jorni cu percorrenza di 45 minuta, e firmata a Vespri, Palazzu Riali-Orleans, Notarbartolo, Francia e Piraineto, ca serbi a li viaggiatura provenienti di Trapani.

 Storia 
L'attuali stazzioni di Palemmu Cintrali, addisignata da Di Giovanni (p'accamora nun si sapi autru ncapu a iddhu) fu graputa lu 7 di giugnu dû 1886. S'appresenta cu linî neorinascimintali, s'attrovanu nt'arcuni zoni dicurazzioni pittorichi di l'ebbica, disignati da lu pitturi Rocco Lentini.
Finu ô 1941, s'attruvava na grannni tettoia cu eleganti linie in ferro e vitru, tinuta di capriate a fauci posta a cupirtura du fascio di binari; vinni distrutta nnù [[1941]] pi ricupirari rottami mitallici pi sustiniri u sforzu da guerra.

A tittoia, da lunghizza di 90,38 metri e cu na luci di 40 metri avia u duppiu lucernariu; era stata progettata nnu 1883 du ncigneri Ausanio Cajo da Società Italiana pi i strate firrate miridionali, ca gistiva a riti calabro-sicula, e fu rializzata da a Società Naziunali di Officine di Savigliano.
A tittoia da stazzioni di Palermu era du tipu cchiù evolutu a centini snodate: l'archi, rializzati nna du elementi, erano colligati cu na cirnera alla summità ca pirmittia a flessibilità da struttura, fatto mpurtanti nnù casu specifico essennu posta nta na stazzioni du sud cu granni scursioni termiche tra notti e jorno ca cumpurtavanu na variazioni di lunghizza di l'elementi in funzioni da timperatura. I centini avianu a pussibilità di scurriri ncapu a cuscinetti a rullu lateralmente, pi cumpinsare la dilatazione termica nta li periodi di cchiù avuta timperatura.

 Struttura 
Oggi a stazzioni di Palermu Cintrali è articolata ncapu cchiù livelli:
 chiano interratu, sede di impianti, lucali tecnici e mahazzini;
 chiano terra, sede di binari, dunne si cuncentrano i sirvizzi pi i viaggiatura e l'attività commirciali;
 chiano ammenzatu, occupato da uffici e mahazzini;
 chiani supiriuri, occupati da uffici, mahazzini e strutture FS.
L'isula a u centru di l'atrio, custruita in tempi recenti, a stu mumentu è occupata dâ biglietteria e da n'attività di ristorazioni.

Sirvizzi
A stazzioni avi:
24px|Biglietteria Biglietteria
24px|Scale mobili Scali mobili
24px|Accessibile Accessibilità pi li portatori di handicap
24px|Biglietteria Capolinia di li autolinie
24px|Parcheggio di scambio Parcheggiu pi scanciu (Appartato)
24px|Bar Bar

 Futuru 
A stazzioni ha stata insiruta ntu programma di riqualificazioni dî principali scali taliani, fatta da Granni Stazzioni, società controllata da i Firrovie du Stato.

 Voci currilati 
Firrovie siciliane
Granni Stazzioni
Lista di stazzioni firroviarie taliane pi flusso i passeggeri
Stazzioni di Palermu Notarbartolo
Stazzioni di Palermu Lolli
Metropulitana di Palermu

Collegamenti sterni
A Stazzioni Cintrali di Palermu in capu a Wikimapia.org